Dizoloet m eus H2G2 gant ar film a oa bet savet un toullad bloavezhioù zo. Da choude em boa lennet ar pemp levr skrivet gant Douglas Adams. Ur rummad dedennus eo, skiant-faltazi gant kalz fent.  Pa m eus gwelet e oa bet embannet chwechvet levrenn an trilogiezh skrivet gant Eoin Colfer, skrivagner Artemis Fowl ez on bet souezhet met dedennet eveljust.  Petra choarvez el levr-se? An Douar evel boaz a zo vont da vezañ distrujet gant ar vogoned. Setu neuze hon skipailh boaz (Arthur, Ford,  Trillian hag all) a glask un diskoulm. Da choude e klaskfont sikour un den nhall ket mervel da vervel, kejañ gant Thor, hag all. Ur bern traoù droch eveljust.  Souezhet brav on bet gant an ton hag ar fent, heñvel deus hini Douglas Adams. Un tammig luziet eo avat, ur bern tudennoù disheñvel ha lechioù a zo da heuliañ. Plijus eo da lenn neuze met non ket bet kendrechet penn-da-benn. Na gomprenan ket mat-tre perak ez eus bet skrivet ul levr ouzhpenn e gwirionez. Iskis.